Kompliet ix-xejra pożittiva fit-turiżmu, bl-Uffiċċju Nazzjonali tal-Istatistika jgħid li f’Awwissu żdiedu t-turisti li ġew Malta kif ukoll l-iljieli li qagħdu fil-lukandi u postijiet ta’ akkomodazzjoni turistika. Skont iċ-ċifri tal-Uffiċċju tal-Istatistika, f’Awwissu ġew Malta aktar minn 174,000 turist żieda ta’ 6.5 fil-mija fuq Awwissu tas-sena l-oħra. Dawn ghaddew aktar minn 1.3 miljun lejl fil-lukandi. Mill-istatistika joħroġ li l-lukandi kollha għajr dawk fil-kategorija ta’ tliet stilel kellhom żieda fl-iljieli li turisti qagħdu fihom. L-akbar żieda kienet fil-lukandi ta’ erba’ stilel. Fl-ewwel tmien xhur tas-sena, ġew Malta 1.1 miljun turist.